Cinci persoane din cele două familii implicate au fost arestate în acest caz, sub acuzaţia de trafic de persoane, abuzuri sexuale, viol şi muncă forţată.

Poliţia spaniolă a iniţiat investigaţia după ce a aflat că, în mai 2014, un copil a fost vândut de părinţi pentru suma de 17.000 de euro, în scopul căsătoriei, la o petrecere de angajament din România.

Fetiţa, care locuia cu părinţii în oraşul Sevilla, a fost agresată de familia viitorului soţ.

"A fost insultată în mod constant, a fost ameninţată şi bătută, fiind forţată să întreţină relaţii sexuale cu viitorul soţ. A fost obligată apoi să adune struguri şi cartofi fără să fie plătită vreodată”, au precizat autorităţile.